ai4bharat/Pralekha huggingface dataset:
وزارت دفاع
DRDOنے 20 صنعتوں کو 14ٹکنالوجیز منتقل کرنے کے لئے لائسنسنگ معاہدہ سونپے
نئی دہللی 5 فروری 2021: دفاعی تحقیق وترقی کی تنظیم  نے پانچ فروری 2021 کو بنگلور کے پلاہانکا میں ایرو انڈیا 2021 کی بندھن تقریب میں شرکت کی جس کا مقصد صنعتوں اور سرکاری تنطیموں کے مابین اشتراک اور تال میل بڑھایا جائے۔ اس پروگرام میں وزیر دفاع جناب راج ناتھ سنگھ، چیف آف ڈیفینس اسٹاف جناب بپن راوت، تینوں افواج کے سربراہان ، دفاع آر اینڈ ڈی کے محکمے کے سکریٹری اور DRDOچیئرمین ڈاکٹر جی ستیش ریڈی اور سکریٹری  جناب راج کمار کے علاوہ وزارتِ دفاع کے اعلیٰ افسران کرناٹک حکومت کے اعلیٰ افسران اور ملک بھر کے صنعت کار موجود تھے۔ DRDO کی لیباریٹریز نے ان اہم ہستیوں کی موجودگی میں ٹرانسفر آف ٹکنالوجیز سونپے۔
DRDO نے 20 صنعتوں کو DRDO کی تیار کردہ 14 ٹکنالوجیز کے ٹی او ٹی  کے لائسنسنگ معاہدے سونپے ہیں۔ جوٹکنالوجیز منتقل کی گئی ہیں وہ الیکٹرونکس، لیزر ٹکنالوجی ، منتقل کی گئی ہیں وہ الیکٹرونکس ، لیزر ٹکنالوجی، اسلحہ جات، لائف سائنس، میٹریل سائنس، ایرونوٹکس، سینسرز وغیرہ کے شعبوں سے تعلق رکھتی ہیں۔ ٹرانسفر کی گئی پروڈکٹ ٹکنالوجیز ہیں یہی لولیول ٹرانسپورٹیبل راڈار،بحری جہازوں سے متعلق انرشیل نیوی گیشن سسٹم، زیادہ فاصلے کے آپٹکل ٹارگٹ لوکیٹر، ہینڈ ہیلڈتھرووال امیجنگ راڈار اور کمانڈر ٹی آئی ْ بحری آبدوزوں NMFCAIP کے لئے NMRLفیول سیل پر مبنی ائرانڈپنڈنٹ پروپلزن ٹکنالوجی DRDO کے ذریعہ فروغ کی گئی اچھوتی صلاحیت ہے اور اب اسے صنعت کو منتقل کیا گیا ہے۔ DRDOڈیزائن پر مبنی ملٹی ایجنٹ روبو ٹک سسٹم ہندوستانی صنعتیں تیار کریں گی۔
وزیر دفاع نے اپنے خطاب میں کہا کہ ’بندھن’ سرکاری ونجی ساجھیداری کے جذبے کی نظیر ہے۔ انھوں نے کہا کہ کسی بھی صلاحیت کا سرچشمہ اس کی بنیاد سے نکلتا ہے اور ہماری ویژن کی بنیاد تین ستونوں پر کھڑی ہے۔ تحقیق وترقی سرکاری ونجی دفاعی پیداوار اور دفاعی برآمدات ۔ انھوں نے کہا کہ ہندوستان میں دفاع سے متعلق سازوسامان کی تیاری کی حوصلہ افزائی کے مقصد سے ہماری ہی کوشش ہوگی کہ 2022 تک دفاعی درآمدات میں کم از کم دو ارب ڈالر تک کی کمی لائیں۔
جناب راج ناتھ سنگھ نے یہ بھی کہا کہ 48 ہزار کروڑ روپے کی مالیت کے 83 ہلکے لڑاکا طیاروں تیجس ایم کے آئی کے آرڈر سے دفاعی سازوسامان کی تیاری کو زبردست رفتار ملے گی خاص طور سے ہوابازی کی صنعت میں۔ انھوں نے کہا کہ 108 آئٹموں کی برآمدات کی نگیٹولسٹ کا مقصد بھی یہی ہے کہ مال تیار کرنے کے دیسی شعبے کو موقع دیا جائے تاکہ وہ اپنی بنیاد مضبوط کریں اور آتم نربھربھارت میں تعاون دیں۔
بہت سے اسلحہ نظام مثلاً 155 ایم ایم ایکس 52 سی اے ایل ایڈوانس لوڈ آرٹلری گن سسٹم، میکنکل مائن لیئر۔ سیلف پروپیلڈاور پرچنڈاینٹی ٹینک میونیشن تیاری کے لئے صنعت کو سونپے گئے ہیں۔ آج منتقل کی گئی دیگر ٹکنالوجیز میں زیر آب آلۂ تنفس ، وغیرہ شامل ہیں۔ DRDO اور HAL کے درمیان مفاہمت نامے کا تبادلہ ہوا ہے جس کے تحت نئے LCA کے لئے اُتّم راڈار کے ٹی او ٹی کے پہلوؤں کو حتمی شکل دینے اور تعاون دینے کی گنجائش ہوگی۔
اعلیٰ ٹکنالوجیز پر مشتمل یہ سازوسامان حکومت ہند کے آتم نربھر مہم میں تیزی لائیں گے اور دفاعی سامان کی تیاری کے شعبے کو فروغ ملے گا اور خود کفالت وخود انحصاری حاصل ہوسکے گی۔ نیز ہماری مسلح افواج کی کارروائیوں کی صلاحیتیوں میں اضافہ ہوگا۔
کوئلے کی وزارت
خصوصی مہم 2.0 کے تحت وزارت کوئلہ کی جاری سرگرمیاں
خون عطیہ کیمپ کا انعقاد
وزارت کوئلہ 2 اکتوبر 2022 سے 31 اکتوبر 2022 تک خصوصی مہم 2.0 کوسرگرم انداز سے چلا رہی ہے۔ اس مہم کے دوران، مہم کی نگرانی اور نفاذ کے لیے وزارتوں/ محکموں کے علاوہ اس کے فیلڈ/ آؤٹ سٹیشن دفاتر پر خصوصی توجہ دی جا رہی ہے۔
ملک بھر میں کوئلے کے کانوں میں صفائی مہم چلائی جا رہی ہے۔ خصوصی مہم کے اقدامات کے تحت اب تک 1949224 مربع فٹ سے زیادہ جگہ کو صاف کیا جا چکا ہے اور 3644.34ایم ٹی کباڑ کو ٹھکانے لگا گیا ہے جس سے 2000 روپے کی آمدنی ہوئی ہے۔ 18.546 کروڑکباڑ اور کچرے کو ٹھکانے لگانے سے خالی جگہ کو مختلف مقاصد کے لیے استعمال کیا جا رہا ہے جیسے اضافی پارکنگ کی جگہ، دفتر میں بیٹھنے کے انتظامات، اسٹوریج، وسیع راستے، باغبانی کی سرگرمیاں، خوبصورتی وغیرہ۔
یہ مہم نہ صرف دفاتر اور کالونیوں میں بہت زیادہ جوش و خروش پیدا کر رہی ہے بلکہ عملے کے ارکان کے ورک کلچر پر مثبت اثر ڈال رہی ہے۔
وزارت کوئلہ کی جانب سے 28.10.2022 کو شاستری بھون میں ایک خون عطیہ کیمپ کا انعقاد کیا گیا تھا اور اچھی خاصی تعداد میں ملازمین خون عطیہ کرنے کے لیے آگے آئے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11981
(Visitor Counter : 66
سائنس اور ٹیکنالوجی کی وزارت
حیاتیاتی تنوع کے بین الاقوامی دن کے موقع پر نباتاتی تنوع کے تحفظ کے لئے فطرت اور ثقافت پر مبنی حل کی اہمیت پر تبادلۂ خیال
نئی دلّی ، 25 مئی / حیاتیاتی تنوع کے بین الاقوامی دن کے موقع پر منعقدہ ایک پروگرام میں بھارت کے مختلف حصوں کے ماہرین نے نباتاتی تنوع کے تحفظ کی اہمیت اور مختلف پہلوؤں پر ، اِس کے ٹیکنا لوجی کے تعلق اور پائیدار ترقی کے معاملے پر تبادلۂ خیال کیا ۔
دہرہ دون کے وائلڈ لائف انسٹی ٹیوٹ آف انڈیا کے معروف سائنسداں ڈاکٹر رمیش کرشنا مورتی نے ، ‘‘ نباتاتی تنوع اور ٹیکنا لوجی : فطرت – ثقافت کے مربوط حل کی جانب پیش رفت ’’ کے موضوع پر اپنی تقریر میں حیاتیاتی تنوع کے تحفظ کے لئے فطرت اور ثقافت پر مبنی حل کی اہمیت پر زور دیا ۔ انہوں نے یہ بات سائنس اینڈ ٹیکنا لوجی کے محکمے کے خود مختار ادارے ، گواہاٹی کے پچھم گورا گاؤں میں انسٹی ٹیوٹ آف ایڈوانس اسٹڈی اِن سائنس اینڈ ٹیکنا لوجی  کے ساتھ بایو نیسٹ - آئی اے ایس ایس ٹی کے ذریعے منعقدہ پروگرام میں کہی ۔
آئی اے ایس ایس ٹی کے ڈائریکٹر پروفیسر آشش کے مکھرجی نے زور دے کر کہا کہ نباتاتی تنوع بہت سے پائیدار ترقی کے چیلنجوں کا حل پیش کرتا ہے اور ہمیں نباتاتی تنوع کو معدوم ہونے سے بچانے کے لئے اپنی بہترین کوششیں کرنی چاہیئے ۔ وہ 22 مئی ، 2021 ء کو بھارت کی آزادی کے 75 سال کی تقریبات کے جشن ، آزادی کا امرت مہوتسو کے ایک حصے کے طور پر منعقدہ حیاتیاتی تنوع کے بین الاقوامی دن پر آن لائن پروگرام میں اظہارِ خیال کر رہے تھے ۔
اس پروگرام میں انسٹی ٹیوٹ کے سکریٹری ارکان ، عملے اور ریسرچ اسکالروں سمیت کئی اہم شخصیات نے آن لائن ڈجیٹل پلیٹ فارم پر کووڈ – 19 پروٹوکول پر عمل کرتے ہوئے شرکت کی ۔ ان میں بایو نیسٹ کے سائنسداں ڈاکٹر تانیا داس پول ، ڈاکٹر دیباشیش چودھری نے شرکت کی ۔
حیاتیاتی تنوع کا بین الاقوامی دن ، اقوامِ متحدہ سے منظور شدہ بین الاقوامی سطح پر منایا جانے والا دن ہے ، جس کا مقصد نباتاتی تنوع کو فروغ دینا ہے ۔ یہ دن ہر سال 22 مئی کو منایا جاتا ہے اور یہ اقوامِ متحدہ کے پائیدار ترقیاتی اہداف کے ایجنڈے میں شامل ہے ۔
۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔۔۔۔۔۔۔۔۔۔

U.No. 4823
(Visitor Counter : 212
بہت چھوٹی، چھوٹی اور درمیانی صنعتوں کی وزارت
کے وی آئی سی نے مقامی ریشم کی صنعت کو فروغ دینے اور روزگار پیدا کرنے کے لیے اوڈیشہ کا پہلا ریشم کے دھاگے کی پیداوار کا مرکز قائم کیا
نئی دہلی:24ستمبر،2021۔سینکڑوں سالوں سے اڈیشہ اپنے شاندار ریشم خاص طور پر توسار قسم کے ریشم کے لیے جانا جاتا ہے، جو ہزاروں قبائلی لوگوں بالخصوص خواتین کو روزی فراہم کرتا ہے۔ لیکن ریاست میں ریشم بننے والے ریشم کے سوت کے لیے مغربی بنگال، جھارکھنڈ اور کرناٹک جیسی ریاستوں پر مکمل طور پر انحصار کرتے تھے، جس سے ریشم کے فیبرک کی قیمت میں اضافہ ہوا۔
تاہم کھادی اینڈ ولیج انڈسٹریز کمیشن  نے ضلع کٹک کے چودوار میں اوڈیشہ کا پہلا توسار ریشم کے دھاگے کی پیداوار کا مرکز قائم کرنے کے لیے ایک تاریخی پہل کی ہے۔ یہ ریشم کے دھاگے کی پیداوار کا مرکز توسار ریشم کے دھاگے کی مقامی دستیابی کو یقینی بنائے گا، مقامی روزگار پیدا کرے گا اور ریشم کی پیداواری لاگت کو کم کرے گا۔ توسار ریشم ریشم کی بہترین اقسام میں سے ایک ہے جو اس کی موٹی اور غیر محفوظ بنائی سے ممتاز ہے جو اسے ایک ناہموار اور دہاتی شکل دیتی ہے۔ ریشم کے دھاگے کی پیداوار کے مرکز کا افتتاح جمعہ کو کے وی آئی سی کے چیئرمین جناب ونائی کمار سکسینہ نے کیا۔
یہ ترقی بہت اہمیت رکھتی ہے کیونکہ ریشم اوڈیشہ میں کھادی کے کپڑے کی کل پیداوار کا تقریبا 75 فیصد ہے۔ یہ سلک یارن پروڈکشن سنٹر 50 کاریگروں کے لیے براہ راست روزگار پیدا کرے گا جن میں 34 خواتین بھی شامل ہیں۔ اس کے علاوہ 300 سے زائد قبائلی کسانوں کو کوکون کی کاشتکاری میں روزگار کی مدد فراہم کرے گا۔ اس سے ریاست میں بُنکروں اور ریلرز کے لیے بالواسطہ روزگار بھی پیدا ہوگا۔ ہر ایک کلو خام ریشم، 11 کاریگروں کے لیے روزگار پیدا کرتا ہے جن میں سے 6 خواتین ہیں۔
ریشم ہندوستان کا لازوال ورثہ ہے جو ہماری ثقافت اور روایت کا لازمی حصہ ہے۔ یہ ہندوستانی ٹیکسٹائل انڈسٹری، خاص طور پر کھادی کا بھی ایک اہم جزو ہے۔ اس سلک یارن پروڈکشن سنٹر کے شروع ہونے سے ریشم کا سوت مقامی طور پر تیار کیا جائے گا اور اس طرح ریشم کی پیداوار کی لاگت کو کم کیا جائے گا۔ سکسینہ نے کہا کہ اس سے اڈیشہ کے مشہور توسار ریشم کی فروخت کو بڑا فروغ ملے گا اور ریشم کے روایتی ہنر کو تقویت ملے گی۔
75 لاکھ روپے کی لاگت سے قائم کیا گیا ریشم یارن پروڈکشن سنٹر سالانہ 94 لاکھ روپے مالیت کا 200 کلو ریشم کا دھاگہ پیدا کرنے کی صلاحیت رکھتا ہے۔ بڑھتی ہوئی مانگ کو پورا کرنے کے لیے اس یونٹ کی پیداواری صلاحیت میں بتدریج اضافہ کیا جائے گا۔ یہ سلک یارن پروڈکشن سنٹر جدید مشینری سے لیس ہے جیسا کہ ریشم کی مشین، دوبارہ ریلنگ کی مشین، کتائی کی مشین اور دیگر چیزیں۔
-----------------------
ش ح۔م ع۔ ع ن
U NO: 9368
(Visitor Counter : 180
مکانات اور شہری غریبی کے خاتمے کی وزارت
قومی وراثت شہر ترقی اور توسیع یوجنا
نئی دہلی،3فروری 2022
قومی وراثت شہرترقی اور توسیع اسکیم  ایک مرکزی شعبے کی اسکیم ہےجس کا آغاز جنوری 2015 میں کیا گیا تھا اور اسے اجمیر  امراوتی  امرتسر بدامی  دوارکا گیا کانچی پورم اور ویلنکانی متھرانڈ ورانسی  پوری  اور ورانگل کے 12 شہروں میں نافذ کیا گیا تھا۔ یہ مشن 31مارچ 2019 کو ختم ہوگیا ہے اور 31 مارچ 2019کے بعد سے کوئی نیا پروجیکٹ/شہر اس کے تحت نہیں لیا گیاہے۔
ایچ آر آئی ڈی اے وائی کے تحت شہروں کے لئے سال وار فنڈ مختص نہیں کئے گئے تھے بلکہ پورےمشن کی مدت کے لئے اور براہ راست شہروں کو جاری کئے گئے تھے۔ ایچ آر آئی ڈی اے وائی اسکیم کے تحت نافذ کئے گئے منصوبوں کی تعداد،مختص فنڈز ، جاری اور استعمال شدہ فنڈز کی شہر وار تفصیلات ذیل میں دی گئی ہیں۔
ایچ آر آئی ڈی اے وائی اسکیم کے تحت نافذ کئے گئےمنصوبوں کی تعداد ،مختص فنڈز ،جاری کئے گئے فنڈز استعمال کئے گئےفنڈز

|
|
نمبر شمار
|
|
شہر کا نام
|
|
منصوبوں کی تعداد
|
|
مختص فنڈز
|
|
جاری کئے گئے فنڈز 
|
|
کل جاری مختص فنڈ
31 مارچ 2019 تک
|
|
موصول سرٹی فکیٹس 31 جنوری 2022 تک
|
|
1
|
|
دوارکا 
|
|
8
|
|
22.26
|
|
09.45
|
|
27.76
|
|
22.47
|
|
2
|
|
وارانسی 
|
|
11
|
|
89.31
|
|
19.36
|
|
87.62
|
|
69.91
|
|
3
|
|
کانچی پورم
|
|
3
|
|
23.04
|
|
05.33
|
|
19.48
|
|
19.96
|
|
4
|
|
ویلنکانی 
|
|
3
|
|
22.26
|
|
10.64
|
|
19.03
|
|
14.20
|
|
5
|
|
اجمیر 
|
|
7
|
|
40.04
|
|
08.20
|
|
34.17
|
|
26.11
|
|
6
|
|
امراوتی
|
|
3
|
|
22.26
|
|
04.27
|
|
16.60
|
|
13.97
|
|
7
|
|
امرتسر 
|
|
12
|
|
69.31
|
|
26.65
|
|
72.96
|
|
57.65
|
|
8
|
|
بدامی
|
|
4
|
|
22.26
|
|
15.05
|
|
19.03
|
|
13.39
|
|
9
|
|
گیا 
|
|
7
|
|
40.04
|
|
18.81
|
|
34.74
|
|
24.56
|
|
10
|
|
متھرا
|
|
8
|
|
40.04
|
|
04.96
|
|
21.75
|
|
19.43
|
|
11
|
|
پوری 
|
|
6
|
|
22.54
|
|
05.76
|
|
16.12
|
|
11.39
|
|
12
|
|
وارنگل
|
|
5
|
|
40.54
|
|
13.43
|
|
32.82
|
|
29.70
|
|
|
|
کل
|
|
77|
|
453.90
|
|
141.91
|
|
402.08|
|
322.74
|
|18.34 کروڑ روپےکے 2 پروجیکٹ  زیر عمل/زیر نفاذ ہیں)۔مختص کئے گئے فنڈ اور جاری کئے گئے فنذ میں فرق کام کے دائرہ کار میں تبدیلی اور ٹینڈر کی لاگت میں فرق کی وجہ سے ہے۔
#مشن 31 مارچ 2019 کو ختم ہوگیا ہے۔
متعلقہ ریاستی حکومتیں/شہر کے عہدیداروں کے ساتھ باقاعدگی سےجائزہ میٹنگوں ویڈیو کانفرنسنگ کےذریعہ پروجیکٹوں کو نفاذ کی نگرانی کی گئی ہے۔
یہ معلومات ہاؤسنگ اور شہری امور کے وزیر جناب ہردیپ ایس پوری نے آج لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-1073
(Visitor Counter : 130
بہت چھوٹی، چھوٹی اور درمیانی صنعتوں کی وزارت
آئی آئی ٹی ایف 2021 میں کھادی کی مقبولیت میں نمایاں اضافہ؛ 2.88 کروڑ روپئے کی بڑے پیمانے پر ریکارڈ فروخت
نئی دہلی،8 دسمبر 2021: حال ہی میں ختم ہونے والے انڈیا انٹرنیشنل ٹریڈ فیئر  2021، میں حکومت کی نمایاں کاوشوں کی بدولت مقامی مصنوعات کے لیے 2.88 کروڑ روپئے کے مجموعی کاروبار کے ساتھ ، کھادی مصنوعات کی وسیع پیمانے پر فروخت ہوئی ہے۔ کووڈ کے بعد کے منظر نامے میں کھادی مصنوعات کی مجموعی فروخت 28814553 روپئے رہی جو کہ سال 2019 میں 1.30 کروڑ روپئے کی فروخت کے مقابلے میں انتہائی نمایاں اضافےکے ساتھ 122 فیصد کا اضافہ ہے۔
کے وی آئی سی نے اس سال 20 ریاستوں کے 48 اسٹال لگائے تھے جب کہ 2019 میں 12 ریاستوں سے 30 اسٹال قائم کئے گئے تھے۔ کے وی آئی سی نے خواتین دستکاروں کو اعلیٰ ترجیح دی اور خواتین کو مجموعی اسٹالوں میں سے 18 اسٹال  فراہم کئے جو کہ 2019 میں صرف 20 فیصد خواتین کی شرکت کے مقابلے میں نمایاں طور پر زیادہ ہے۔ علاوہ ازیں ایک دن کے اندر ، کھادی انڈیا پویلین نے بڑی تعداد میں آنے والے لوگوں کی وجہ سے ایک دن کی فروخت 33.03 لاکھ تک پہنچ گئی جو کہ 2019 میں صرف 21.31 لاکھ تھی۔
کے وی آئی سی کے چیئرمین، جناب ونائی کمار سکسینہ نے اس نمایاں پیشرفت کو عوام الناس کے مابین کھادی کی بڑھتی ہوئی مقبولیت اور ’’ووکل فار لوکل‘‘ اقدام کے تئیں عوام کی معاونت قرار دیا۔ بڑی تعداد میں لوگ ، خاص طور پر نوجوان ہماری مقامی مصنوعات کے لیے بہت زیادہ ووکل ہوگئے ہیں۔ کھادی کی بڑے پیمانے پر فروخت کے اعداد وشمار اس کا زندہ ثبوت ہیں۔ سکسینہ نے کہا کہ کھادی’’سودیشی‘‘ کی سب سے بڑی علامت ہے اور وزیر اعظم کی اپیل نے کھادی کے چاہنے والوں کے پسند کے جذبے کو جلا بخشی ہے۔
مہاتما گاندھی اور وزیر اعظم نریندر مودی کے ساتھ ایک سیلفی پوائنٹ، پشمینہ کی بنائی کا لائیو مظاہرہ ، پوٹری سازی، ہاتھ سے کاغذ بنانا، اگربتی بنانا، ہاتھ کے بنے ہوئے جوتے تیار کرنا، گائیں کے گوبر سے کھادی پرکرتک پینٹ بنانا وغیرہ کھادی انڈیا پویلین میں توجہ کے مرکز بن گئے تھے۔ مغربی بنگال کی مسلم، جموں وکشمیر سے پشمینہ، گجرات کی پٹولا سلک، بنارسی سلک، بھاگلپوری سلک، پنجاب کا پھول کاری آرٹ، آندھراپردیش کلم کلمکاری اور کوٹن کی دیگر بہت سی قسمیں ، سلک کی اور اوون کے ملبوسات میں بھی اس تجارتی میلے میں بڑے پیمانے پر ریکارڈ فروخت کی ہے۔
وزارتِ تعلیم
جناب پرکاش جاوڈیکر، نئی دلی میں ’کلااُتسو‘ قومی مسابقت کا افتتاح کریں گے
نئیدہلی12دسمبر۔انسانی وسائل کی ترقی اورفروغ کے وزیر جناب پرکاش جاوڈیکر 12دسمبر 2018 کو بال بھون واقع نئی دلی میں ’کلااتسو ‘  کا افتتاح کریں گے ۔ واضح رہے کہ کلااتسو انسانی وسائل کے فروغ کی وزارت کےتحت اسکولی تعلیم کے محکمے کی ایک پہل قدمی ہے ۔
تمام ریاستوں  اور مرکز کے زیر انتظام علاقوں کے تقریباََ 370 بچے اس چار روزہ قومی سطح کے مقابلے میں شریک ہوں گے جو  ووکل میوزک یعنی گلوکاری پر مبنی موسیقی  انسٹرو مینٹل میوزک یعنی آلہ جات پر مشتمل موسیقی  رقص  پینٹنگ پر مشتمل ہوگا۔ ہرایک ریاست / مرکز کے زیر انتظام علاقے سے ایک لڑکا اور ایک لڑکی مذکورہ ہر ایک مقابلے میں شریک ہوں گے ۔ کیندریہ ودیالیہ سنگٹھن اور نودے سمیتی کی نمائندگی کرنے والے طلبا بھی اس مسابقت میں شریک ہوں گے۔
مذکورہ کلااتسو قومی مقابلہ 2015 میں شروع کیا گیا تھا ،جس کا مقصد اسکولی طلبا ، خصوصی ضروریات کے حامل بچوں وغیرہ کو ان کی فنکارانہ صلاحیت کے اظہار کا موقع فراہم کرنا ہے ۔ اس کے توسط سے یہ بچے اپنی صلاحیتوں کے اظہار کا موقع حاصل کرسکتے ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
U-6180
(Visitor Counter : 32
وزارت آیوش
آیوش کی وزارت اور سائنس اور ٹیکنالوجی کے محکمے کے درمیان مفاہمت نامے پر دستخط کیے گئے
دونوں وزارتوں نے عوامی حفظان صحت کے نظام کے لیے آیوش کے سیکٹر میں ثبوت پر مبنی تحقیق اور سائنسی مداخلت کو فروغ دینے کی خاطر ہاتھ ملایا ہے ۔
نئی دہلی،25نومبر، 2022/ حکومت ہند میں آیوش کی وزارت اور محکمہ سائنس اور ٹیکنالوجی زمینی سائنس کی وزارت کے تحت سائنس اور ٹکنالوجی کے محکمے  نے آج ایک مفاہمت نامے پر دستخط کیے ہیں۔ یہ مفاہمت نامہ آیوش کےسیکٹر میں تعاون، ہم آہنگی اور سائنسی مداخلت کے لیے ثبوت پر مبنی تحقیق کے امکانی شعبے کی نشاندہی کرے گا اور صحت عامہ کی دیکھ بھال کے نظام میں اس کے نفاذ کی جستجو کرے گا۔
مفاہمت نامے پر آیوش کی وزارت کے سکریٹری ویدیا راجیش کوٹیچا اور ڈی ایس ٹی کے سکریٹری ڈاکٹر سریوری چندر شیکھر نے وزارت آیوش کے سینئر عہدیداروں اور ڈی ایس ٹی کے سائنسدانوں کی موجودگی میں دستخط کئے۔
اس موقع پر ویدیا راجیش کوٹیچا نے وزارت آیوش کے ساتھ نئی دواؤں کی ترقی میں کام کرنے اور علاج کے میکانکی پہلوؤں کی توثیق کے لیے اپنا تعاون دینے کے عہد کےلیے ڈی ایس ٹی کا شکریہ ادا کیا ۔
ڈاکٹر سریوری چندر شیکھر، سکریٹری، ڈی ایس ٹی نے کہا، "روایتی علم اور جدید سائنس بالخصوص صحت کی سائنس میں اشتراک کر رہے ہیں۔ جب ہم سائنسدانوں اور آیوش کے طبی پریکٹیشنرس کو لاتے ہیں، تو ہمیں اس بات کا یقین ہوتا ہے کہ ہم ایک ایسا حل تلاش کر سکیں گے جو کم قیمت پر دستیاب ہو گا۔ انہوں نے مزید کہا کہ مجھے امید ہے کہ یہ ملک کے بہترین پروگراموں میں سے ایک بن جائے گا۔"
مفاہمت نامے کے ذریعے آیوش کی وزارت اور ڈی ایس ٹی نے آیوش کے تصورات، طریقہ کار اور مصنوعات کی سائنسی توثیق پر مشترکہ طور پر تحقیق و ترقی کی سرگرمیاں شروع کرنے، معلومات کے تبادلے کے لیے ایک پلیٹ فارم تشکیل دینے اور آیوش سے متعلق بنیادی تصورات اور اصولوں کو سمجھنے کے لیے جدید سائنس کے اطلاق کو لانے پر اتفاق کیا ہے۔
آیوش کی وزارت آیوش سے متعلق ایسے نظاموں کی نشاندہی کرے گی جن کے لیے جدید سائنس میں بنیادی تصورات، طریقہ کار، نئے آلات کی ترقی وغیرہ کو سمجھنے کی ضرورت ہے۔ دریں اثنا، ڈی ایس ٹی، سائنس اور انجینئرنگ ریسرچ بورڈ  کے ذریعے، مناسب طریقے سے تیار کیے گئے منصوبوں اور باہمی سرگرمیوں کے ذریعے ضرورت والےشعبوں میں نفاذ میں تعاون کرے گا۔
صنعت، آر اینڈ ڈی کے اداروں  اور سرکاری ایجنسیوں/محکموں کے ساتھ شراکت داری کی بھرپور حوصلہ افزائی کی جائے گی۔ مزید یہ کہ، مفاہمت نامہ آیوش سے متعلق آر اینڈ ڈی کی سرگرمیوں کے تحت طلب کردہ تجاویز پر خصوصی توجہ مرکوز کرے گا جو انفرادی یا قومی سائنسدانوں کے گروپ سے طلب کی گئی ہیں اور جو تعلیمی اداروں، تحقیقی تنظیموں، سرکاری ایجنسیوں اور صنعتوں میں تحقیق اور ٹیکنالوجی کے فروغ میں سرگرم ہیں۔
۔۔۔
ش ح ۔ و ا۔ ع ا ۔
U – 12950
(Visitor Counter : 92
کامرس اور صنعت کی وزارتہ
صنعت و تجارت کے وزیر پیوش گوئل نے نئی دہلی میں جاپان کے معیشت ، تجارت و صنعت کے وزیر سے ملاقات کی
نئی دہلی، 10 دسمبر 2019، صنعت و تجارت کے وزیر پیوش گوئل نے آج نئی دہلی میں جاپان کے معیشت ، تجارت و صنعت  ہیروشی کاجی یاما سے ملاقات کی۔یہ ملاقات، 16 دسمبر 2019 کو گوہاٹی میں وزیراعظم ہند اور جاپان کے وزیراعظم شنزو آبے کی مجوزہ ملاقات سے پہلے ہوئی ہے۔
تقریباً ایک گھنٹے تک چلی میٹنگ میں ہندوستان اور جاپان کے درمیان دو فریقی امور پر تبادلہ خیال کیا گیا اور صنعت و تجارت کے وزیر نے ہندوستان اور جاپان کے درمیان تجارتی خسارے کے معاملے کو اٹھایا اور دونوں ملکوں کے درمیان جامع اقتصادی شراکت داری معاہدہ  کا جائزہ لیا۔
صنعت و تجارت کے وزیر نے جاپان کے معشیت، تجارت و صنعت کے وزیر کو بتایا کہ سبھی شراکت داروں کے ساتھ تجارت کو متوازن کرنا ، ہندوستان کی اعلی ترجیح ہے۔ اسی طرح سے شراکت دار ملکوں کے ساتھ ہندوستان کی اشیا و خدمات تک بازار کی رسائی بہت اہم ہے لیکن جاپان سے سی ای پی اے کے معاملے میں عہد بستگی کے باوجود ہندوستانی اشیا و خدمات کی رسائی اب بھی نہیں ہورہی ہے۔
دونوں وزرا نے دونوں ملکوں کے اہلکاروں کو یہ ذمہ داری دی کہ وہ ایک پابند وقت کارروائی منصوبہ تیار کریں تاکہ ان سبھی مسائل کا تدارک کیا جاسکے اور ہند۔ جاپان تجارت تعلقات کو مضبوط بنایا جاسکے۔
صنعت و تجارت اور وزارت خارجہ کے سینئر افسران ہندوستانی وفد میں شامل تھے۔ جاپانی وفد ، جاپان کے ٹریڈ پالیسی بیورو، ایم ای ٹی آئی اور نئی دہلی میں واقع جاپانی سفارت خانے کے اہلکاروں پر مشتمل تھا۔
۔۔۔۔۔۔۔۔۔۔۔
م ن۔م م ۔ن ا۔
U- 5696
(Visitor Counter : 64
ٹیکسٹائلز کی وزارت
مرکزی بجٹ 2023-24پر بجٹ کے بعد ویبینار
پی ایم وشوکرما کوشل سمان 
وزیر اعظم جناب نریندر مودی نے آج 'پی ایم ویشوکرما کوشل سمان' پر بجٹ کے بعد منعقد ہونے والے ویبینار سے خطاب کیا۔ یہ ویبینار نئی اعلان کردہ اسکیم پی ایم وکاس کے لیے وقف تھا تاکہ کاریگروں اور دستکاروں کو مکمل تعاون فراہم کیا جا سکے جو اب تک حکومت ہند کی کسی بھی اسکیم سے فیضیاب نہیں ہوئے ہیں۔
وزیر اعظم کے خصوصی خطاب کے بعد چار متوازی الگ الگ اجلاس ہوئے:  سستی مالیات تک رسائی، بشمول ڈیجیٹل لین دین اور سماجی تحفظ کے لیے مراعات،  اعلیٰ مہارت کی تربیت اور جدید آلات اور ٹیکنالوجی تک رسائی،  گھریلو اور عالمی منڈیوں کے ساتھ رابطہ کاری مارکیٹنگ اور  اسکیم کا ڈھانچہ، فائدہ اٹھانے والوں کی شناخت اور نفاذ کا فریم ورک۔ پینل میں متعلقہ شعبوں کے ماہر کاریگر، مرکزی وزارتوں اور ریاستی حکومتوں کے اہلکار اور بینکوں، دیگر مالیاتی اداروں، نجی تنظیموں، ایسوسی ایشنز اور ای کامرس پلیٹ فارم کے نمائندے شامل ہوئے۔
’ملکی اور عالمی منڈیوں کے ساتھ روابط کے لیے مارکیٹنگ سپورٹ‘ کے موضوع پر تیسرے علیحدہ اجلاس کی نظامت محترمہ شبھرا، ڈیولپمنٹ کمشنر، دستکاری اور ہینڈلوم، ٹیکسٹائل کی وزارت نے کی۔ اس سیشن میں گھریلو اور عالمی منڈیوں کے لیے مارکیٹنگ سپورٹ کے فریم ورک پر توجہ مرکوز کی گئی جو کہ نئی تصور شدہ اسکیم میں فراہم کی جائے گی۔ اس میں کاریگروں کے لیے مارکیٹ کے راستوں کو بہتر بنانے، پسماندہ اور آگے روابط پیدا کرنے، پبلسٹی، اشتہارات، کوالٹی سرٹیفیکیشن، پیکجنگ اور لاجسٹک سپورٹ کے بارے میں تبادلہ خیال کیا گیا۔ پینل میں شامل افراد میں ماہر کاریگر جناب شبھم ستپوتے ، جناب بہاری لال پرجاپتی  اور جناب ایم منی کندن  شامل تھے۔ دیگر پینلسٹ میں جناب ابھیشیک چندر ، جناب عرفان عالم ، محترمہ پراچی بھوچر ، جناب پی گوپال کرشنن  اورجناب راجکمار ملہوترا  شامل تھے۔ سیشن میں مختلف قیمتی تجاویز پیش کی گئیں جو اسکیم کے ڈھانچے کی بامعنی تشکیل کے قابل ہوں گی۔
'اسکیم کا ڈھانچہ اور نفاذ کے فریم ورک' پر چوتھے بریک آؤٹ سیشن کی نظامت ایم ایس ایم ای کی وزارت کے ذریعہ کی گئی جس میں بنیادی طور پر اسکیم کے نفاذ کے فریم ورک، اسٹیک ہولڈرز کے کردار، شرح سود، گارنٹی کوریج، دیگر اسکیموں کے ساتھ ہم آہنگی، شناخت کے طریقہ کار پر توجہ مرکوز کی گئی۔ پینلسٹ میں ماہر کاریگر جناب وی کے وی کے منوسامی ، جناب وشوناتھن آچاری  اور محترمہ کیویزیڈینو مارگریٹ زینیو  شامل تھے۔ دیگر پینلسٹ میں جناب امت موہن پرساد ، محترمہ مودیتا مشرا ، جناب مکیش کمار بنسل ، جناب جی کرشن کمار دویدی ، جناب ونیت کمار اور محترمہ شالینی پانڈے  شامل تھے۔
بریک آؤٹ سیشن کے بعد ایک اختتامی سیشن ہوا جس کی صدارت محترمہ رچنا شاہ، سکریٹری  اور جناب بی بی سوائی، سکریٹری  نےکی۔ بریک آؤٹ سیشن کے ناظمین میں ڈاکٹر رجنیش اے ایس اینڈ ڈی سی،  ،جناب نیلمبج شرن ، محترمہ شبھرا  اور جناب مکیش کمار بنسل، جے ایس  شامل تھے۔ پینلسٹ نے متعلقہ اجلاس میں ہونے والی بات چیت سے نکلنے والے نکات کا خلاصہ پیش کیا۔
اختتامی اجلاس کے بعد ٹیکسٹائل کے وزیر جناب پیوش گوئل نے خطاب کیا۔ انہوں نے اس بات پر روشنی ڈالی کہ کس طرح حکومت کی طرف سے بجٹ کے بعد منعقد کیے جانے والے ویبینار پالیسی سے متعلق بات چیت کی اہمیت بڑھا رہے ہیں۔ انہوں نے پی ایم وکاس اسکیم کو دیگر وزارتوں/محکموں میں موجودہ اسکیموں کے ساتھ ہم آہنگ کرنے کی ضرورت پر زور دیا۔ انہوں نے اس اسکیم کے نفاذ میں رکاوٹوں کوختم کرنے کی اہمیت کا بھی ذکر کیا۔ سیشن میں ایم ایس ایم ای کے وزیر جناب بھانو پرتاپ سنگھ ورما کے ساتھ ایم ایس ایم ای کے وزیر مملکت اور محترمہ درشنا وکرم جردوش، وزیر مملکت برائے ٹیکسٹائل کی موجودگی بھی دیکھی گئی۔
جل شکتی وزارت
مرکزی کابینہ نے کولکاتا کے جوکا میں واقع نیشنل سینٹر فار ڈرنکنگ واٹر، سینی ٹیشن اینڈ کوالٹی کا نام بدل کر ’ڈاکٹر شیاما پرساد مکھرجی نیشنل انسٹی ٹیوشن آف واٹر اینڈ سینی ٹیشن ‘ کیے جانے کو بعد از افتتاح منظوری دی
عزت مآب وزیر اعظم جناب نریندر مودی کی صدارت میں مرکزی کابینہ نے کولکاتا کے جوکا میں واقع نیشنل سینٹر فار ڈرنکنگ واٹر، سینی ٹیشن اینڈ کوالٹی کا نام بدل کر ’ڈاکٹر شیاما پرساد مکھرجی نیشنل انسٹی ٹیوشن آف واٹر اینڈ سینی ٹیشن ‘ کیے جانے کو بعد از افتتاح منظوری دی ہے۔
اس ادارہ کو کولکاتا، مغربی بنگال کے جوکا، ڈائمنڈ ہاربر روڈ پر 8.72 ایکڑ اراضی پر قائم کیا گیا ہے۔ اس ادارہ کا تصور تربیتی پروگراموں کے ذریعے صحت عامہ کی انجینئرنگ، پینے کا پانی اور صفائی کے شعبہ میں ریاستوں/مرکز کے زیر انتظام علاقوں میں صلاحیتیں تیار کرنے والے ایک اہم ادارہ کے طور پر کیا گیا ہے۔ ان صلاحیتوں کا تصور نہ صرف سووچھ بھارت مشن اور جل جیون مشن کے نفاذ میں لگی صف اول کی افرادی قوت کے لیے کیا گیا ہے، بلکہ دیہی اور شہری دونوں سطحوں کے مقامی اداروں کے نمائندوں کے لیے بھی کیا گیا ہے۔ اسی کے مطابق ٹریننگ انفراسٹرکچر، آر اینڈ ڈی بلاک اور ایک رہائشی احاطہ سمیت مناسب بنیادی ڈھانچہ تیار کیا گیا ہے۔ اس ادارہ میں تربیت کی سہولت کے لیے واٹر سینی ٹیشن اور ہائی جین  ٹیکنالوجیوں کے عملی اور چھوٹے ماڈل بھی قائم کیے گئے ہیں۔
ڈاکٹر شیاما پرساد مکھرجی مغربی بنگال کے سب سے قابل سپوتوں میں سے ایک اور قومی اتحاد میں سر فہرست، صنعت کاری کے لیے حوصلہ کا باعث اور ایک مشہور دانشور اور ماہر تعلیم تھے۔ وہ کولکاتا یونیورسٹی کے سب سے کم عمر کے وائس چانسلر بھی تھے۔ ڈاکٹر شیاما پرساد مکھرجی کے نام پر اس ادارہ کا نام رکھا جانا تمام متعلقین کو حوصلہ فراہم کرے گا کہ وہ ڈاکٹر مکھرجی کی ایمانداری، اتحاد کی قدروں کو اپنائیں اور ادارہ کے کام کاج کو انجام دینے میں اخلاقیت کو اپناتے ہوئے انہیں حقیقی عزت بخشیں۔ دسمبر، 2022 میں وزیر اعظم کے ذریعے اس ادارہ کا افتتاح کیا گیا تھا۔
ریلوے کی وزارت
ریلوے کو مسافروں سے ہونے والی آمدنی میں 71 فیصد اضافہ
ریلوے نے ریزرویشن والے مسافر وں کے شعبے میں 46 فیصد کا اضافہ اور غیر ریزرویشن والے مسافر وں کے شعبے میں 381 فیصد کا اضافہ درج کیا
انڈین ریلویز کی اپریل سے دسمبر 2022 کے دوران ابتدائی بنیادوں پر مسافروں کے شعبے میں کل آمدنی 48913 کروڑ روپے رہی ہے جو کہ گزشتہ سال کی اسی مدت کے دوران 28569 کروڑ روپے کی آمدنی کے مقابلے میں 71 فیصد زیادہ ہے۔
ریزرویشن والے مسافر وں کے شعبے میں یکم اپریل سے 31 دسمبر 2022 تک کی مدت کے دوران بک کیے گئے مسافروں کی مجموعی تخمینی تعداد 59.61 کروڑ رہی جبکہ پچھلے سال کی اسی مدت کے دوران یہ تعداد 56.05 کروڑ تھی، جس سے 6 فیصد کے اضافہ کا پتہ چلتا ہے۔ یکم اپریل سے 31 دسمبر 2022 تک کی مدت کے دوران ریزرو یشن والے مسافروں کے شعبے سے 38483 کروڑ روپے کی آمدنی ہوئی جبکہ پچھلے سال کی اسی مدت کے دوران یہ آمدنی 26400 کروڑ روپے تھی، اس سے 46 فیصد کے اضافہ کا پتہ چلتا ہے۔
غیر ریزرویشن والے مسافروں کے شعبے میں یکم اپریل سے 31 دسمبر 2022 کے دوران بک کیے گئے مسافروں کی مجموعی تخمینی تعداد 40197 لاکھ رہی جبکہ پچھلے سال کی اسی مدت کے دوران یہ تعداد 16968 لاکھ تھی، اس سے 137 فیصد اضافہ کا پتہ چلتا ہے۔ غیر ریزرویشن والے مسافروں کے شعبے سے یکم اپریل سے 31 دسمبر 2022 تک کی مدت کے دوران 10430 کروڑ روپے کی آمدنی ہوئی جبکہ پچھلے سال کی اسی مدت کے دوران یہ آمدنی 2169 کروڑ روپے تھی، اس سے 381 فیصد اضافہ کا پتہ چلتا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-26
(Visitor Counter : 76